CELEX: 62010FN0047
Language: mt
Date: 2010-06-18 00:00:00
Title: Kawża F-47/10: Rikors ippreżentat fit- 18 ta’ Ġunju 2010 — Hecq vs Il-Kummissjoni

14.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/61
            
         Rikors ippreżentat fit-18 ta’ Ġunju 2010 — Hecq vs Il-Kummissjoni
   (Kawża F-47/10)
   ()
   2010/C 221/97
   Lingwa tal-kawża: il-Franċiż
   
      Partijiet
   
   
      Rikorrent: André Hecq (Chaumont-Gistoux, il-Belġju) (rappreżentant: L. Vogel, avukat)
   
      Konvenuta: Il-Kummissjoni Ewropea
   
      Suġġett u deskrizzjoni tal-kawża
   
   L-annullament tad-deċiżjonijiet tal-Kummissjoni li jirrifjutaw li jirrikonoxxu lir-rikorrent l-invalidità parzjali permanenti fis-sens tal-Artikolu 73 tar-Regolamenti tal-Persunal u li jqiegħdu akkarigu ta’ dan tal-aħħar parti mill-ispejjeż u onorarji mediċi sostnuti matul ix-xogħlijiet tal-kumitat mediku.
   
      Talbiet tar-rikorrent
   
   
               —
            
            
               Tannulla d-deċiżjoni adottata mill-Awtorità tal-Ħatra fil-5 ta’ Marzu 2010 (u nnotifikata b’ittra elettronika tat-8 ta’ Marzu 2010), li permezz tagħha ġie miċħud l-ilment ippreżentat mir-rikorrent, fid-9 ta’ Diċembru 2009, kontra żewġ deċiżjonijiet amministrattivi, tas-7 ta’ Settembru 2009, li rispettivament jirrifjutaw li jirrikonoxxu lir-rikorrent, b’mod definittiv, xi kwalunkwe invalidità, fil-kuntest tal-Artikolu 73 tar-Regolamenti tal-Persunal, u li barra minn hekk jimponu fuq ir-rikorrent li jbati nofs l-ispejjeż u onorarji tat-tabib li kien ippresjeda l-kumitat mediku, sa ammont ta’ EUR 500 (ulterjorment imnaqqas għal EUR 300), u li jbati wkoll it-totalità (imbagħad iktar tard, perċentwali ta’ 60 %) tal-ispejjeż u onorarji tat-tabib li kien irrapreżentah fil-kuntest tax-xogħlijiet tal-imsemmi kumitat mediku;
            
         
               —
            
            
               tannulla wkoll l-imsemmija deċiżjonijiet tas-7 ta’ Settembru 2009;
            
         
               —
            
            
               tikkundanna lill-Kummissjoni għall-ispejjeż.